|  |
| --- |
| PATVIRTINTA |
| Klaipėdos miesto savivaldybės  Bendruomeninių organizacijų tarybos 2021 m. kovo 16 d. protokolu Nr. TAR1-58 |

**KLAIPĖDOS MIESTO SAVIVALDYBĖS BENDRUOMENINIŲ ORGANIZACIJŲ TARYBOS 2020 M. VEIKLOS ATASKAITA**

2020 metais vyko vienas Klaipėdos miesto Bendruomeninių organizacijų tarybos (toliau – BO tarybos) posėdis.

Bendruomeninių organizacijų tarybą sudaro 8 nariai: 4 savivaldybės deleguoti atstovai (2 Klaipėdos m. Savivaldybės tarybos nariai ir 2 Klaipėdos m. savivaldybės administracijos atstovai), 1 Klaipėdos bendruomenių asociacijos (KBA) atstovas, 3 Klaipėdos mieste registruotų vietos bendruomenių atstovai.

Dėl susidariusios COVID-19 ir karantino situacijos per ataskaitinį laikotarpį įvyko vienas BO tarybos posėdis. Posėdis vyko 2020 m. vasario 11 d. Pirmas posėdyje svarstytas klausimas - dėl atstovų delegavimo į Dalyvaujamojo biudžeto darbo grupę. Šio posėdžio metu buvo pasiūlyti penki kandidatai, kurie balsavimo būdu buvo išreitinguoti. Pirmi trys surinkę daugiausiai balsų buvo deleguoti. Antrasis posėdyje svarstytas klausimas - dėl pasiūlymų pateikimo Bendruomeninių organizacijų veiklos stiprinimui. Posėdžio metu buvo apžvelgti Klaipėdos vietos bendruomenių pateikti siūlymai, jie apibendrinti ir susisteminti, bei pagal kompetenciją perduoti Vidaus Reikalų ministerijai. Trečias posėdyje svarstytas klausimas - dėl siūlymo, kad 2020 m. kultūros ir meno projektų finansavimo konkurse, kuris buvo paskelbtas 2019 m. lapkričio 7 d. bendruomeniškumą skatinantys projektai, būtų atskirti nuo kitų bendrų projektų. Pasiūlymas apsvarstytas.

Iki metų pabaigos nebuvo sulaukta bendruomeninių organizacijų paklausimų ar siūlymų, taipogi nebuvo valstybinių arba savivaldos institucijų pavedimų.

BO tarybos pirmininko prašymu buvo papildytas Klaipėdos m. savivaldybės strateginio planavimo tvarkos aprašo 22 punktas, numatant, kad Savivaldybės administracijos direktorius strateginio veiklos plano rengimo pradžioje kreipiasi ne tik į seniūnaičius, bet ir į Bendruomeninių organizacijų tarybą, prašydamas pateikti siūlymus dėl priemonių įtraukimo į SVP.

BO tarybos pirmininkas Andrius Petraitis

BO tarybos sekretorė Renata Razgienė